अबर’ सुरक्षा समिति, आसाम गसाइगाव जिल्ला आफादनि बानजायनायाव गसाइगाव महकुमानि मावख’नि साखाथियाव नै घन्टा धर्ना हाबाफारि जानानै थाङो । बिथांमोना बिटिआर गोरोबथानि हेंथायै आखायाव बेनार,प्ले कार्ड लानानै आसाम सोरखार ग’ बेग, हिमन्त मुरदाबाद बायदि-बायदि होननानै होस्रिखावो। बे हाबाफारियाव अबर’ सुरक्षा समितिनि मिरु आफादगिरि माधब राजबंसिआ बुंथियो दि थांनाय 27 जानुवारिआव जानानै थांनाय बर’फोरनि थामथि गोजोन गोरोबथा बिटिआरनि दफाखौ मावफुंनायखौ जों गनायनो हाया होननानै आसाम सोरखारनिसिम फोरमाय हरदों ।